Publication: Magyar Közlöny
Issue: MK-2004-39 (Year: 2004, Number: 39)
Era: 2004-2010
Section: 253/1997. (XII. 20.) Korm. rendelet 6. §-a (3) bekezdésének a) pontja.
Paragraph Index: 181

13. § Az R. 24. §-ának (3) bekezdése helyébe a következõ rendelkezés lép: „(3) A zajvédelmi díj mértékét a felszállásra és leszállásra külön kell meghatározni oly módon, hogy az arányos legyen a Chicagói Egyezmény külön jogszabállyal8 kihirdetett 16. függeléke 1. kötetének elõírásai szerint a repülõgép zajbizonyítványában tanúsított, effektív érzékelt zajszintbõl (EPN dB) számított zajenergiával. Felszállásnál az átrepülési (flyover) vonatkozási pontra megadott zajértéket (Ld), leszállásnál a megközelítési (approach) és az oldalsó (lateral) vonatkozási pontra adott zajértékek számtani átlagát (La) kell figyelembe venni. A zajértékekbõl számított zajenergia 10(0,1Li), ahol Li egyenlõ felszállásnál az Ld-vel, leszállásnál La-val. Magasabb zajvédelmi díjtételt kell alkalmazni a repülõtér éjszakai használata esetén.”

Source: https://magyarkozlony.hu/hivatalos-lapok/96120957450073df672f78fa10bc28886f06752b/dokumentumok/a03f65cfc2c6ee0687558d4a82cfdff2e07c8480/letoltes